61. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 603 της 6/20 Αυγ. 1976 (ΦΕΚ Α΄ 222) Περί συστάσεως Διευθύνσεως Κληροδοτημάτων παρά τω Πανεπιστημίω Αθηνών. Έχοντες υπ’ όψει: 1.Τας διατάξεις α) του άρθρου 12 παρ. 3 του Ν.Δ. 3974/59 «περί τροποποιήσεως και συμπληρώσεως των περί Ανωτάτων Εκπαιδευτικών Ιδρυμάτων ισχυουσών διατάξεων», β) των άρθρων 2, 3 και 5 του Π.Δ. 216/74, «περί συστάσεως Υπουργείου Προεδρίας Κυβερνήσεως». 2.Την γνώμην της Συγκλήτου (συνεδρία 26.8.75, 7.10.75 και 14.10.75). 3.Την υπ’ αριθ. 457/1976 γνωμοδότησιν του Συμβουλίου της Επικρατείας προτάσει των Ημετέρων Υπουργών Προεδρίας Κυβερνήσεως και Εθνικής Παιδείας και Θρησκευμάτων απεφασίσαμεν και διατάσσομεν. Άρθρον 1. Σύστασις-Διάρθρωσις Υπηρεσιών Διευθύνσεως Κλη/των Παρά τη Κεντρική Υπηρεσία του Πανεπιστημίου Αθηνών, συνιστάται Διεύθυνσις Κληροδοτημάτων, απαρτιζομένη εκ των κάτωθι τμημάτων. 1.Τμήμα Εκκαθαρίσεως, Αξιοποιήσεως και Εκμεταλλεύσεως. 2.Τμήμα Οικονομικής Διαχειρίσεως. 3.Τμήμα Υποτροφιών και Βραβείων. Άρθρον 2. Αρμοδιότητες 1. Εις την αρμοδιότητα της Διευθύνσεως Κληροδοτημάτων ανήκει η κατά τας κειμένας διατάξεις εξακρίβωσης και εκκαθάρισις των καταλειπομένων εις το Πανεπιστήμιον Κληρονομιών, Κληροδοσιών και Δωρεών ειδικού σκοπού, η διαχείρισις αυτών και η εκτέλεσις της βουλήσεως των διαθετών ή δωρητών. 2. Αι κατά τμήμα αρμοδιότητες καθορίζονται ως ακολούθως. α) Τμήμα Εκκαθαρίσεως, Αξιοποιήσεως και Εκμεταλλεύσεως. αα) Εξακρίβωσις της περιουσίας των Κληρονομιών, Κληροδοσιών ή Δωρεών και απογραφή αυτών. ββ) Εισήγησις εις το αρμόδιον όργανον του Πανεπιστημίου επί παντός θέματος αναγομένου εις την αποδοχήν ή μη των Κληρονομιών, Κληροδοσιών ή Δωρεών. γγ) Μέριμνα δια την εκπόνησιν Οικονομοτεχνικών μελετών αξιοποιήσεως της ακινήτου περιουσίας αυτών. δδ) Εισήγησις επί παντός θέματος αναγομένου εις την αξιοποίησιν και εκμετάλλευσιν πάσης φύσεως περιουσίας των Κληρονομιών, Κληροδοσιών και Δωρεών. Σελ. 174,02(α) Τεύχος 618-Σελ. 18 εε) Μέριμνα δια την εκμετάλλευσιν, αξιοποίησιν ή διάθεσιν των εν τη προηγουμένη περιπτώσει περιουσιών συμφώνως προς τον σκοπόν του διαθέτου ή δωρητού και των ειδικωτέρων αποφάσεων του αρμοδίου οργάνου. στστ) Μέριμνα δια την επισκευήν και συντήρησιν της περιουσίας αυτών. β) Τμήμα Οικονομικής Διαχειρίσεως. αα) Κατάρτισις προϋπολογισμών, απολογισμών, και ισολογισμών εκάστης Κληρονομίας, Κληροδοσίας ή Δωρεάς ως και εισήγησις επί των θεμάτων τούτων εις το αρμόδιον όργανον. ββ) Παρακολούθησις της εκτελέσεως των Προϋπολογισμών εσόδων και εξόδων αυτών. γγ) Μέριμνα δια την είσπραξιν των πάσης φύσεως απαιτήσεων και δικαιωμάτων των Κληρονομιών, Κληροδοσιών ή Δωρεών, κατά τας εκάστοτε περί εισπράξεως δημοσίων Εσόδων ισχυούσας διατάξεις. δδ) Μέριμνα δια την πραγματοποίησιν των πάσης φύσεως δαπανών των Κληρονομιών, Κληροδοσιών ή Δωρεών, συμφώνως προς τας εκάστοτε ισχυούσας διατάξεις περί των δαπανών της ιδίας Περιουσίας του Πανεπιστημίου. γ) Τμήμα Υποτροφιών και Βραβείων. αα) Παρακολούθησις της εκτελέσεως του σκοπού των Κληρονομιών, Κληροδοσιών και Δωρεών. Προκήρυξις και διενέργεια διαγωνισμών δια την χορήγησιν υποτροφιών και βραβείων. ββ) Έλεγχος προόδου υποτρόφων, εν συνεργασία μετά των οικείων Σχολών και Καθηγητών. γγ) Εισήγησις δια την επωφελεστέραν διάθεσιν του καταλειφθέντος ή δωρηθέντος οσάκις δεν καθίσταται πραγματοποιήσιμος εν μέρει ή καθ’ όλην αυτής την έκτασιν η θέλησις του διαθέτου ή δωρητού. δδ) Μέριμνα δια την σύνταξιν ετησίας εκθέσεως περί του έργου της Διευθύνσεως. Άρθρον 3. Τηρούμενα βιβλία και στοιχεία. 1.Η Διεύθυνσις Κληροδοτημάτων τηρεί υποχρεωτικώς τα κάτωθι βιβλία. α)Βιβλίον Κινητής και Ακινήτου Περιουσίας. β)Βιβλίον Μισθωτών. γ)Βιβλίον Λογιστικής παρακολουθήσεως έκαστης αυτοτελώς διαχειριζομένης περιουσίας, συμφώνως προς τον οικείον Προϋπολογισμόν. δ)Βιβλίον υπολόγων εκ χρηματικών ενταλμάτων προπληρωμής. ε)Βιβλίον ταμείου και στ)Βιβλίον υποτρόφων. 2.Επίσης τηρούνται. α)Στέλεχος τριπλοτύπων γραμματίων Εισπράξεως, ηριθμημένον κατ’ αύξοντα αριθμόν και β)Στέλεχος τριπλοτύπων ενταλμάτων πληρωμής ηριθμημένον κατ’ αύξοντα αριθμόν. Άρθρον 4. Τα παρά τη Διευθύνσει των Γραφείων των Σχολών υφιστάμενα Γραφεία α) Βοηθημάτων και Βραβείων και β) Κληροδοτημάτων και Δωρεών καταργούνται. 31.Β.α.61 Σχολές Πανεπιστημίου Αθηνών-Γενικές Διατάξεις 